

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша 30,Бијељина** Тел:+387 (0) 55/224-511, Факс: +381 (0) 55/224-510,  e-mаil: [turistbn@gmail.com](mailto:turistbn@gmail.com)**www.bijeljinaturizam.com** |

**ПРОГРАМ РАДА**

**ТУРИСТИЧКЕ ОРГАНИЗАЦИЈЕ БИЈЕЉИНА**

**ЗА 2019. ГОДИНУ**

Бијељина, јануар 2019. године

Садржај:

[УВОД 3](#_Toc536691351)

[УВОДНЕ НАПОМЕНЕ 4](#_Toc536691352)

[АНАЛИЗА СТАЊА ТУРИЗМА НА ПОДРЧЈУ ГРАДА БИЈЕЉИНА 5](#_Toc536691353)

[ИЗВОД ИЗ ПРОГРАМСКОГ САДРЖАЈА СТРАТЕГИЈЕ РАЗВОЈА ГРАДА БИЈЕЉИНЕОД 2014-2023.ГОДИНЕ 6](#_Toc536691354)

[САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА 10](#_Toc536691355)

[ИНФОРМАТИВНО – ПРОПАГАНДНА ДЈЕЛАТНОСТ 11](#_Toc536691356)

[ИЗРАДА ИНФОРМАТИВНО – ПРОПАГАНДНОГ МАТЕРИЈАЛА 14](#_Toc536691357)

[ОРГАНИЗОВАЊЕ МАНИФЕСТАЦИЈА 15](#_Toc536691358)

[ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2019. ГОДИНУ ПРЕМА ПРОГРАМУ РАДА 17](#_Toc536691359)

# УВОД

Развој туристичке дјелатности у тијесној је вези са свим културним потребама човјека. Захваљујући савременој технологији и науци, људи све више постају свјесни позитивног утицаја туристичких кретања и активности на њихов друштвени живот.

Често се каже, да је туризам настао под дејством културних потреба људи, чиме полако постаје неопходан сегмент свакодневнице модерног човјека у 21. вијеку. Велики број фактора који имају утицај на туристичка кретања, те који их одређују, покрећу или успоравају. Туризам је појава која вуче корјене из потреба појединца или групе људи, тачније као индивидуална или масовна култура.

Један аналитички поглед на развој туристичке дјелатности у 21. вијеку, указује на чињеницу да је туризам постао, полако али сигурно, феномен модерног доба и једна неизоставна активност или потреба савременог човјека. Теоретичари су се по питању дефинисања феномена туризма сложили око његове главне улоге, а то је да ова дјелатност успјела да усагласи човјекове битне функције: фонд слободног времена, ослобађање од досаде и стреса, разоноду, одмор и свестрани развој личности у културном и психофизичком погледу.

Развој савремене науке и технологије, те процес урбанизације полако примају обиљњжја глобализације, а човјек постаје свјесан значаја туристичких кретања, као начина да се привремено повуче из мјеста сталног рада и боравка, те свој организам врати у стање психочке равнотеже. Данас се о туризму говори као о економској, културној, социјалној, политичкој и технолошкој појави. Можда је на првом мјесту најбитније рећи да је туризам једна културна потреба, која се креира и одражава од самог рођења па до старости.

Под појмом културних потреба, подразумјевају се оне потребе, којима се човјек остварује као различито биће од свих осталих и као јединствена личност у свом друштвеном и културном окружењу. Све своје потребе сведене под појам културе, људи остварују на различите начине, гдје је између осталог и туризам једна од могућности духовног обогаћивања свијести. Туризам се може схватити као апарат подмиривања културних људских потреба, а дјело је човјека и њихових друштвених активности.

# УВОДНЕ НАПОМЕНЕ

Туристичка Организација Града Бијељина је основана Одлуком Скупштине Града Бијељина 02.10.2003. године ради вршења послова развоја, очувања и заштите туристичке вриједности на територији Града Бијељина. Сједиште Туристичке Организације Града Бијељина је у улици Кнеза Милоша број 30. Туристичка Организација ће током 2019. године спровести бројне активности из свог пословања.

Активности ће се односити на развој туристичког производа, промоцију, организацију манифестација, израду промотивног материјала, како штампаног тако и у електронском облику, промоција на друштвеним мрежама и интернет каналима. Као јавна установа, основана ради вршења послова на промоцији и унапређењу туризма, Програмом рада за 2019. годину, Туристичка организација Града Бијељине ће наставити активности на развијању ефикасније промоције туристичких вриједности, дестинација и производа нашег Града, те подстицати остале туристичке субјекте ка задацима развоја и унапређења туризма.

У циљу успјешног спровођења циљева, Туристичка организација Града Бијељине ће сарађивати са Градском управом Града Бијељине, релевантним институцијама при Влади Републике Српске, Привредном комором Бијељине, развојним агенцијама,међународним организацијама и другим организацијама у области туризма,са којима ће у заједничкој сарадњи дјеловати у правцу развоја, унапређења и промоције туризма Града Бијељине.

# АНАЛИЗА СТАЊА ТУРИЗМА НА ПОДРЧЈУ ГРАДА БИЈЕЉИНА

|  |  |  |  |
| --- | --- | --- | --- |
| **01.01.-30.12.2018. год** | **ДОЛАСЦИ ТУРИСТА** | **НОЋЕЊА ТУРИСТА** | **НОЋЕЊА 2018/2017 %** |
| **ЈАНУАР** | **1.670** | **2.815** | **+54,9%** |
| **ФЕБРУАР** | **2.086** | **3.314** | **+13,4 %** |
| **МАРТ** | **2.454** | **4.496** | **+8,1 %** |
| **АПРИЛ** | **2.640** | **4.146** | **+6,7 %** |
| **МАЈ** | **3.194** | **5.258** | **+11,8 %** |
| **ЈУН** | **2.623** | **4.875** | **-26,9 %** |
| **ЈУЛ** | **3.076** | **7.009** | **+5,2 %** |
| **АВГУСТ** | **3.195** | **7.552** | **+9,6 %** |
| **СЕПТЕМБАР** | **3.357** | **7.353** | **+39,6 %** |
| **ОКТОБАР** | **2.960** | **6.339** | **+30,4 %** |
| **НОВЕМБАР** | **2.842** | **6.588** | **+33,8 %** |
| **ДЕЦЕМБАР** | **4.206** | **6.953** | **+41,8 %** |

За период од 01.01.2018. године до 31.12.2018. године, у односу на исти период 2017. године евидентиран је повећан број долазака у просијеку за 14,3 % и број ноћења за 16 %.

Број ноћења страних туриста износи 42.019 или 63 % у односу на ноћења домаћих туриста 24.679 или 37 %.

У структури долазака страних туриста највише је из Србије 42 %, Словеније 9,3 %, Хрватске 9,1 %, Аустрије 6,8 %, Њемачке 5,3.

Боравишна такса за 2018. годину износи 99.100 КМ и већа је за 16,4 % у односу на исти период 2017. године.

Подаци обрађени у табели су добијени од стране Завода за статистику Републике Српске, образац ТУ-11.

# ИЗВОД ИЗ ПРОГРАМСКОГ САДРЖАЈА СТРАТЕГИЈЕ РАЗВОЈА ГРАДА БИЈЕЉИНЕОД 2014-2023.ГОДИНЕ

1.Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):

Туристичка организација града Бијељине кроз манифестације које организује и које посвјећује потенцијалним туристима пружа слику о нашем граду. Сви туристички и привредни субјекти у циљу што квалитетнијег боравка туриста настоје употпунити садржај у својим објектима.

Етно село ''Станишићи'' је изградњом терена за тенис, на шљаци, погодно за рекреацију и организовање турнира, фудбалским стадионом са квалитетно припремљеним травнатим тереном и системом за наводњавање, игралиштем за кошарку, рукомет, одбојку и малим фудбалом на асфалтној бази употпунио садржај за боравак гостију.

У саставу туристичког комплекса Етно села "Станишићи", поред етно музеја, ресторана, хотела, планинских кућица, свечаних салона, стадиона и спортских терена, налази се и новоизграђени, савремени и модерно опремљени Велнес & СПА центар "ЛЕОНИДА" на површини од 2.500 м². Центар је пројектован пратећи досадашња архитектонска рјешења у Етно Селу "Станишићи", уклапајући се у комплетан амбијент села, а са хотелом "РАС" повезан је топлом везом. Велнес & СПА центар "ЛЕОНИДА" има затворени базен, сауна центар, масажу и хидро масажне каде, парна купатила, козметичке салоне и савремени фитнес центар, што је потребно за врхунски одмор и релаксацију посјетиоцима и гостима у Етно селу "Станишићи".

Семберски салаш је пријатни и садржајнији баравак туриста створио изградњом базена, школе јахања – рекреативно јахање, вожњом фијакером – санкама, гађање луком и стријелом.

Бања Дворови својим гостима омогућује кориштење терена за кошарку, тенис, рукомет, одбојку на пијеску, гимнастичку салу, сауну, као и олимпијски базен, два јуниорска и два дјечија базена, све у циљу пријатнијег боравка туриста.

Хотел Дрина је смјештен у центру Града Бијељина, тачније прекопута аутобуске станице и недалеко од градског парка. Гостима се пружа могућност да се одмарају, да испробавају укусне слане и слатке специјалитете, као и врсна вина при том гледајући на панораму града и да се релаксирају у савременом Spa i Wellness центру. Удобност, елеганција и семберски угоститељски шарм враћају се на широм отворена врата обновљеног хотела „Дрина“.

Д.О.О. ,,Глобус Тим" омогућио је Бијељини и Семберији да стари рибљи ресторан засија у љепшем и функционалнијем издању него што је био некада. Топлину унутрашњости ресторана употпуњује љепота локације језера и манастира Свете Петке.  Менаџмент предузећа настоји да гости у ресторану, осим пријатне атмосфере, уживају и у изобиљу квалитетне хране, како рибе и рибљих специјалитета, тако и осталих јела која су у понуди на трпезама плодне Семберије.  Визија ресторана је да некадашњи рибљи ресторан ,,Пет језера,, постане мјесто гдје се радо долази и проводи вријеме, а професионално и љубазно особље потрудиће се да сваки гост пожели да поново дође.

2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима:

Један од главних циљева Туристичке организације, између осталог, јесте сарадња и координација са привредним субјектима који обављају туристичку дјелатност, ради заједничког договарања, утврђивања и спровођења политике развоја туризма и његове промоције у оквиру стратегије развоја града. Планиране активности за наредну годину су између осталих и:

Организовање семинара са другим Туристичким организацијама из Републике Српске у циљу унапређења бањског и сеоског туризма,сарадња са угоститељским објектима, с циљем побољшања туристичке понуде која би потенцијалним туристима омогућила тачне информације о туристичкој понуди Града Бијељине.

3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:

С тим у вези је и стављање у функцију сувенирнице ( инфо – пулт ) у самом центру града. Израда сувенира представља посебну понуду нашег града.

Основна дјелатност Туристичке организације Града Бијељине је промоција туристичких потенцијала Семберије која има за циљ мотивисање што већег броја туриста да се опредјеле да посјете наш град, да проведу краћи или дужи одмор у неком од туристичких, угоститељских, спортских и других објеката.

Упознавање потенцијалних гостију са оним што наша регија пружа је на сајмовима туризма, промоцијама по градовима у окружењу и иностранству, приликом посјета манифестацијама али исто тако и организовање манифестација у нашем граду. Пропагандни материјал је незаобилазна компонента у раду Туристичке организације и од његовог квалитета добрим дјелом зависи и ефекат на самог потенцијалног госта. Штампани материјал има значајно мјесто у виду промоције али све се више пажња посвећује и електронској презентације туристичких потенцијала. Публикације попут брошуре имају своју традицију, и настоји се приликом израде нових побољшати свако наредно издање. Туристички водич кроз Семберију је од првобитне верзије претрпио неколико измјена како би се постигла што већа ефикасност. У наредном периоду ће се наставити тренд осавремењавања брошуре како би туристима у нашем граду дала смјернице за обилазак туристичких потенцијала и боравак у угоститељским објектима.

Туристичка карта са пратећим садржајима показала се као веома ефикасан и користан штампани пропагандни материјал. На карти са уписаним улицама за туристе важну информацију представљају и инфраструктурни подаци. С обзиром да се град развија, мијења се и инфраструктура, планира се мјењати и мапа град у скаду са промјенама које се догоде. У 2019. години урадиће се одређене измјене и допуне садржајима којих нема у претходној Туристичкој карти.

Добра стара разгледница мијења своју улогу и све више постаје сувенир. Обогаћивање ове колекције такође један од приоритета у планирању рада Туристичке организације. Постоје разгледнице са туристичким и вјерским мотивима али оно што би требало да обогати ову колекцију су разгледнице које промовишу манифестације које се организију у нашем граду.

Пропагадну активност употпуњује и промотивни туристички филм – Град Бијељина који представља све туристичке потенцијале и дестинације, као и остале знаменитости у нашем граду.

Када је ријеч о организацији манифестација, Бијељина можеда се похвали великим бројем манифестација које гостима употпуњују садржај. Многи гости планирају своју посјету Бијељини баш у одређено вријеме када су за њих интересантне манифестације.

4.Усклађивање програмских активности на организовању туристичко информативно – пропагандне дјелатности са програмом рада Туристичке организације Републике Српске (у даљем тексту ТОРС-а):

У току 2019.године, Туристичка организација Града Бијељине ће заједно са ТОРС-ом учествовати на међународним сајмовима туризма, и то у Србији и Републици Српској и Црној Гори ( Будва ). Поред тога Туристичка организација Града Бијељине ће учествовати и на другим сајмовима и манифестацијама, на којима ће се представити самостално или са угоститељским објектима и привредним субјектима из Бијељине.

5.Промоција туриситичког производа у модерној технологији и на друштвеним мрежама.

Све више туриста истражује своје одредиште прије него што тамо крену. Процјењује се да преко 70% њих користе интернет како би нашли смештај или се боље упознали о смјештају и самој дестинацији и садржајима, активностима, дешавањима које иста нуди. Оно што пронађу на wеб сајту ће служити као показатељ да ли ће то мјесто и изабрати за боравак или не.У циљу што квалитетније презентације туристичких производа нашег града планирано је да се употпуњавање и уређивање андроид апликације, facebook странице, као и Web странице Туристичке организације Града Бијељине.

Такође, сходно започетим активностима у 2018. години, Туристичка организација Града Бијељине ће и током 2019. године наставити са анализом и извјештавањем о активностима промоције на друштвеним мрежама и страницама путем којих вршимо промоцију туристичке понуде нашег града. Унапређењем, редовно ажурирање и промоција андроид апликације Туристичке организације Града Бијељине је директан вид маркетинга који успјешно промовишу дестинације и туристичке потенцијале нашег града.

6. Активности директног маркетинга (привредни субјекти, удружења, образовне установе итд.)

У 2019.годину, као и у протеклом периоду Туристичка организација Града Бијељине ће наставити сарадњу са Привредном комором Бијељина, као и са бројним хотелима, мотелима и ресторанима на подручју града, као и привредним субјектима који су у индиректној вези са развојем туризма. Планирано је заједничко представље туристичке организације и заинтересованих привредних субјеката (хотела, мотела, ресторана) на Сајму туризма у Београду, Новом Саду, Бања Луци и на манифестцији ''Дани Српске у Србији''.

7.Промоција женског предузетништва у туризму

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на сајмовима и манифестацијама у земљи и окружењу и свакако на Сајму туризма ''Бијељинатурист 2019''. Планирано је заједничко представљање на манифестацијама рукотворина у Србији и Републици Српској.

8. Туристичке руте у Бијељини за туристе

Проширити сарадњу са Туристичким организацијама и Туристичким агенцијама из земаља окружења које организовано доводе групе туриста у Бијељину. С тим у вези урадићемо приједлог туристичких рута по Бијељини и околини у којима ће бити обухваћени сви туристички ресурси Бијељине.

Са угоститељским објектима у Бијељини договорити презентацију туристичког производа предвиђеног организованим групама ( пензионерима, синдикатима, студентима ).

# САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА

Сарадња са домаћим институцијама и субјектима у 2019.години:

|  |  |
| --- | --- |
| Орган/организација | Активности/сарадња |
| Министарство трговине и туризма РС | * Сарадња са ресорним министарством у циљу наставка сарадње у подржавању манифестација које организује Туристичка организација од стране Министарства трговине и туризма.   Очекује се од Министарства трговине и туризма да ће финансиски подржати манифестацију Сајам туризма ''Бијељинатурист 2019'' или манифестцију ''Дринска регата 2019“. |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству * Развој нових туристичких производа * Наставак сарадње и рада Координационог одбора ТОРС-а и локалних Туристичких организација. |
| Привредна комора | * Сарадња на промоцији туристичких/привредних субјеката у туризму * Сарадња на подстицању партнерства јавног и приватног сектора * Сарадања на промоцији туристичке понуде Бијељине кроз заједниче наступе на сајмовима и манифестацијама. Заједнички наступ на Етно сајму хране и пића у Београду. |
| Локалне/општинске туристичке организације у земљи и иностранству | * Подржавање и учешће на манифестацијама које организују локалне туристичке организације у циљу одрживости тих манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи . |

# ИНФОРМАТИВНО – ПРОПАГАНДНА ДЈЕЛАТНОСТ

Туристичка организација града Бијељине ће обављати информативно пропагандну дјелатност и сарађивати са свим субјектима на подручју града Бијељина у циљу боље промоције и квалитетније понуде.

Поводом свих манифестација у којима је Туристичка организација главни организатор или један од суорганизатора у плану је сарадња са медијима у граду.

У 2019. години планирамо промотивне наступе на следећим манифестацијама:

Фебруар

Међународни сајам туризма у Београду у фебруару 2019. године

Туристичка организација града Бијељине ће и ове године узети учешће на највећем и најзначајнијем сајму у региону и то наступом на заједничком штанду Републике Српске, који ће заједно финансирати ТОРС и локалне Туристичке организације. Oвај сајам окупља највеће туристичке организације, агенције, туроператоре, хотеле, градове, бање и земље са свих континената. Значај овог сајма потврђује и чињеница да је је члан Европске асоцијације туристичких пословних сајмова - ETTFA, као и Светске асоцијације туристичких пословних сајмова – ITTFA.

Април

Међународни сајам туризма и активног одмора у Нишу априлу 2019. години. Традиционално окупља најзначајније туристичке субјекте из региона који индиректно учествују у развоју и пласману туристичких производа на домаћем и иностраном тржишту.Сајам пружа прилику многим учесницима из свијета туризма да успоставе нове контакте у циљу јачања туристичке привреде и регионалог повезивања. У 2017.г. на овом сајаму учествовало је преко 100 излагача: ( туристичких агенција, туристичких организација, хотелијера, туроператора, као и удружења самосталних излагача сувенира).

Сајам туризма, опреме за хотелијерство и угоститељство МЕТУБЕС - Будва, је најзначајнији сајам у Црној Гори, који се по 26 пут одржава у овом граду.

Туристичка организација града Бијељине узеће учешће на заједничком штанду Туристичке организације Републике Српске и локалних туристичких организација.

Мај

Београдски манифест – фестивал манифестација, дестинација и дегустација одржаће се на Калемегдану и Београдској тврђави у мају 2019.године. Том приликом Туристичка организација града Бијељине презентоваће своје манифестације посјетиоцима овог феиствала.

Јун

Међународни „Краљевски карневал“ у Бањи Ковиљачи, одржава се већ неколико година у организацији Града Лозница, Туристичке организације Града Лозница и уз помоћ бројних спонзора.Посјетиоци имају прилику да виде шаренолике костиме карневалиста како из земље тако и из иностранства и уживају у њиховом перформансу. Поред дефилеа маски, буде одржан и концерт за све присутне.

„Гастро фест Добој 2019“ у Добоју, је манифестација на којој своју гастрономску понуду и кулинарске вјештине представе ресторане и произвођачи са подручја добојске регије, уз пратећи културни садржај.

Јул

„Дани купине 2019“ у Ваљеву, одржавају се у селу Ставе, гдје поред културно-умјетничког програма, најбољим произвођачима буду додијељене робне и новчане награде.

Август

Сајам привреде и туризма у Дервенти, током августа 2019.године.

Дервента је значајна за промоцију Бијељине јер је релативно близу тако да се може очекивати још већи број посјетилаца из овог града. Досадашња сарадња започета учешћима на овом сајму претходних година требало би да се настави и развија. Имајући у виду да трошак на овом сајму није велики а да би могао да да добре резултате сматрамо да би требало наставити са активностима и на овом тржишту.

Септембар

Презентација туристичких потенцијала Републике Српске у Србији (Београд, Нови Сад, Суботица, Крагујевац). У 2019.години Туристичка организација града Бијељине планира да се представи на овој манифестацији у организацији Туристичке организације Републике Српскекоја окупља локалне Туристичке организације које представљају своје туристичке потенцијале и дестинације.

Дрински котлић или Вишеградски скокови у Вишеграду током септембра 2019.године. Туристичка организација града Бијељине и Вишеграда имају добру пословну сарадњу, у циљу подржавања манифестација које организују.

Међународни сајам лова, риболова и спотра у Новом Саду.

Планирамо је представљање на овом сајму заједно са ловачким или риболовачким удружењем зависно од њиховог интересовања.

„Сајам привреде Модрча 2019“, одржава се у ЈУ „Културно спортски центар“ Модрича, а дио сајма из области пољопривреде смјештен је на полигону испред спортске дворане. Циљ сајма је промоција домаћих предузећа и пољопривредника, као и промоција њихових производа и услуга.

„Сајам шљиве, воћних ракија и меда“ у Угљевику, на коме своје производе представи око цетрдесетак излагача из Републике Српске, Босне и Херцеговине, Србије, Хрватске, Македоније и Црне Горе. Осим и изложбеног сајам има и такмичарски карактер. Сваке године се пријави око стотину узорака различитих воћних ракија.

„Свјетски дан туризма 2019“ ове године ће се одржати у Брчком и Зворнику. Иначе, овај дан се у свијету обиљежава 27. септембра.

Октобар

Етно сајам Лакташи 2019, октобар 2019.године.

Сајам кућне радиности, стрих заната, традиционалне гастрономије и туризма под називом **''Лакташи етно 2019'' одржаће се у октобру у организацији општине Лакташи и Туристичке организације Лакташи.**

Сајам туризма у Новом Саду.

Овај сајам се одржава по педесети пут у овом граду. Планиран је заједнички наступ са заинтересованим привредним субјектима из Бијељине који би се представили на заједничком штанду.

Новембар

Међународни сајам туризма и угоститељства „ЛОРИМЕС 2019“ Бања Лука, новембар 2019.године. Значајан сајам на коме смо и до сада учествовали је сајам у Бања Луци. Планирамо у 2019. години узети учешће како би смо наставили промоцију на овом подручју али и како би се наставила сарадња између Туристичке организације Бања Луке и Бијељине.

Међународни сајам туризма и сеоског туризма у Крагујевцу.

Туристичка организација града Бијељине заједно са осталим локалним туристичким организација представиће се на штанду Туристичке организације Републике Српске.

# ИЗРАДА ИНФОРМАТИВНО – ПРОПАГАНДНОГ МАТЕРИЈАЛА

Сходно буџетским и другим могућностима планирамо израду брошура (туристичког водича, карте града Бијељине, разгледнице, брошура вјерског туризма, брошуре о граду, рекламне кесе, промотивни туристички филм, и друго) у којој ће бити представљени атрактивни туристички и вјерски локалитети на подручју града, али и околине.

Израда мајица, хемијски, упаљача, кеса и др.- ова врста материјала је веома значајна у промотивне сврхе. Овим се планира освјежити промоција града на предстојећим сајмовима и манифестацијама на којима ћемо узети учешће.

Разгледнице су неопходан детаљ туристичке пропаганде. У претходном периоду урађен је један сет од десетак различитих разгледница Бијељине и наредне године планирамо радити разгледнице са новим мотивима.

Промотивни материјал ТОБН се дијели бесплатно на сајмовима, манифестацијама, берзама, преко ТОРС-а пласирају се на иностране сајмове. На захтјев државних органа и других заинтересованих организација ТОБН обезбјеђује промотивни материјал за те скупове и пријеме.

У 2019.години, планира се допуна, редизајнирање, израда нових брошура:

|  |  |  |
| --- | --- | --- |
| Врста брошуре | Назив брошуре | Језичка варијанта |
| Општа туристичка брошура | Туристички водич | Српско-енглеска варијанта |
| Тематска брошура | Информативно – туристички летак | Српска – енглеска варијанта |
| Општа туристичка разгледница | Разгледнице са различитим мотивима | - |
| Тематски филм | Промотивни филм | Српско-енглеска варијанта |
| Пратећи промо материјал | Кесе, упаљачи, оловке, роковници и остало | - |

# ОРГАНИЗОВАЊЕ МАНИФЕСТАЦИЈА

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планира да у 2019. години да организује следеће манифестације као главни организатор:

Април

Међународни сајам туризма и гастрокултуре „Бијељина-турист 2019“.

Сајам туризма је већ традиционална манифестација која ће се одржати у мају и трајаће два дана. Број учесника (излагача) који очекујемо у 2019. години је од 120 до 150, углавном су то туристичке организације како из Републике Српске, Босне и Херцеговине, тако и из Србије и других земаља, туристичке агенције, ресторани, хотели, мотели, привредни субјетки и друга удружења. Број очекиваних посјетилаца сајма је 4.000.

Специфичност овог сајма огледа се и у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

Јун

''Међународна умјетничка колонија 2019'' (саборовање умјетника).

Једна од значајних манифестација тог типа у региону је Умјетничка колонија (саборовање умјетника), као необичан вид промоције сеоског туризма али и укупне туристичке понуде.

Колонија ће окупити око 20-так умјетника из Републике Српске и Србије и 10-так умјетника из Бијељине који сликају, иконопишу и раде графике инспирисани Семберијом. У зависности од интересовања ангажоваће се и студенти Слобомир П Умиверзитета и ученици средњих и основних школа из Бијељине. Сви радови настали током колоније ће бити изложени на заједничким изложбама у оквиру колоније. Оно што је најзначајније, а суштински битно за Туристичку организацију је промоција путем личних импресија учесника, који се често поново враћају у наш град.

Август

**„**Златни котлић Семберије 2019“

Одржаће се почетком августа за Пантелинске дане у склопу Бање Дворови или на некој другој локацији у Бијељини, у организацији Туристичке организације Бијељина, а под покровитељством Града Бијељина. За ову, већ традиционалну манифестацију, очекујемо да се пријави око осамдесет учесника и око 2.000 посјетилаца ове манифестације. Кроз ову манифестацију се промовише спортско-риболовни туризам.

„Савска регата 2019“

Очекујемо да учешће узме око 200 пловила, што значи да би било око 1.500 учесника који би се безбједно спуштало дуж 20 километара ријеке Саве. Организатор ове манифестације је Град Бијељина- Одјељење за борачко – инвалидску и цивилну заштиту и Туристичка организација града Бијељине.

**Напомена: У 2018. години од стране Скупштине Града Бијељина одобрена су и требало је да буду дозначена средства у износу од 26.000,00 КМ, а за реализацију пројекта „Кишобрани“ и „Селфи знак“. С обзиром да до краја 2018. средства нису била оперативна до реализације поменутих пројеката ће доћи у првој половини 2019. године.**

# ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2019. ГОДИНУ ПРЕМА ПРОГРАМУ РАДА

**Фебруар**

* Међународни сајам туризма у Београду – плнирано буџетом 700,00 КМ
* 50. Празник Мимозе – Херцег Нови 2019. – планирано буџетом 700,00 КМ
* „Дани зиме на Козари 2019“ – Приједор – планирано буџетом 800,00 КМ

**Април**

* Међународни сајам туризма у Нишу - планирано буџетом 800,00КМ
* Сајам туризма МЕТУБЕС– Будва - планирано буџетом 1.500,00 КМ
* Међународни сајам туризма и гастрокултуре у Бијељини

планирано буџетом -20.000,00КМ

1. Трошкови закупа, смјештаја, храна и пиће за излагаче сајма 15.450,00 КМ
2. Трошкови рекламе и пропагандног материјала 2.550,00КМ
3. Путни трошкови 350,00 КМ
4. Остали трошкови ( обезбјеђење, уговори и остало ) 1.650,00 КМ

**Мај**

* Београдски манифест- планирано буџетом 700,00 КМ

**Јун**

* ''Међународна умјетничка колонија 2019'' (саборовање умјетника)- планирано буџетом – 15.000,00КМ

1. Трошкови сликарског материјала 3.000,00 КМ
2. Трошкови превоза учесника 2.000,00 КМ
3. Смјештај, храна, пиће 8.000,00 КМ
4. Трошкови рекламе и пропагандног материјала 725,00 КМ
5. Путни трошкови 400,00 КМ
6. Остали трошкови ( уговори и остало ) 875,00 КМ

8. Међународни „Краљевски карневал“ у Бањи Ковиљачи 100,00 КМ

„Гастро фест Добој 2019“ у Добоју 150,00 КМ

**Јул**

„Дани купине 2019“ у Ваљеву. 150,00 КМ

**Август**

* „Савска регата 2019“-планирано буџетом – 15.000,00KM

1. Трошкови пропагадног материјала ( мајице и остало ) 8.525,00 КМ
2. Трошкови хране и пића 4.500,00 КМ
3. Остали трошкови(осигурање, уговори,медији и остало ) 1.675,00 КМ
4. Путни трошкови запослених ТОБН 300,00 КМ

* „Златни котлић Семберије 2019“- планирано буџетом 11.900,00 КМ

1. Набавка рибе за учеснике котлића 3.300,00 КМ
2. Трошкови хране и пића 3.000,00 КМ
3. Трошкови пропагадног материјала и медији ( мајица и ост. ) 3.900,00 КМ
4. Остали трошкови (уговори, расвјета, озвучења и ост.) 1.500,00 КМ
5. Путни трошкови 200,00 КМ

* Сајам привреде и туризма у Дервенти - планирано буџетом – 250,00 КМ
* „Сајам привреде Модрча 2019“ у Модричи 100,00 КМ
* „Сајам шљиве, воћних ракија и меда“ у Угљевику 25,00 КМ
* „Свјетски дан турзма 2019“ у Зворнику/ Брчко 250,00 КМ

**Септембар**

* Промоција туристичких потенцијала Републике Српске у Србији (Београд, Нови Сад, Суботица и Крагујевац)– планирано буџетом 1.000,00КМ.
* Дрински котлић или Вишеградски скокови у Вишеграду – планирано буџетом 450,00КМ.
* Међународни сајам лова, риболова и спорта у Новом Саду - планирано буџетом 250,00 КМ.

**Октобар**

* Етно сајам Лакташи - планирано буџетом 350,00КМ
* Сајам туризма у Новом Саду - планирано буџетом 700,00 КМ
* Сајам лова, риболова, старих заната и сеоског туризма Трстеник 900,00 КМ

**Новембар**

* Сајам туризма и угоститељства у Бања Луци „ЛОРИМЕС 2019“ - планирано буџетом 450,00 КМ
* Сајам туризма и сеоског туризма и сајам зимнице и домаће радиности у Крагујевцу- планирано буџетом 700,00 КМ
* „Митровдански вашар“ – планирано буџетом 1.700,00 КМ

План рада Туристичке организације за 2019. годину је сачињен након детаљне анализе наплате боравишне таксе у претходним годинама.

|  |  |  |  |
| --- | --- | --- | --- |
| 1 | 2016. година | 2017. година | 2018. година |
| БОРАВИШНА ТАКСА | 77.967,51 КМ | 85.124,58 КМ | 99.100,51 КМ |

Имајући у виду стални раст долазака и ноћења туриста наша очекивања су да ће се у 2019. години наплатити боравишне таксе у планираном износу од 113.350,00 КМ.

Број: 103/19 ВД Директор Туристичке организације

Датум: 28.01.2019. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Радосав Ђокић